open-index/open-wikipedia-markdown huggingface dataset:
Asumbul nɛ namis

Naabi da pʋʋs o kuob ka nidib wʋsa keŋ ye ba kua sʋŋ o ka Asumbul nɛ namis nɛ sianarin bʋnkɔnbid bɛdegʋ mɛ bɛ. Ba da kua kuob la ka nintaŋ ti muoe biela ka naab kɛ ka ba mɔr zɔɔm na tisi ba. Ban keŋ ye ba di zɔɔm la ka Asumbul nyɛ ka li pʋ zuoe ka o gbane ye asɛɛ on maal siel ka paam zɔɔm la dii gaad o taaba la. O da ianki keŋ digin passi ka midig o nini ka kpaadib la zɔ ka o duoe di zɔɔm la o kɔnɔkɔn. Kpaadib la zɔɔ paae naayin ka naab buosi ba dinɛ maal ka ba taan duoe kuobin la ka ba lɛbis ye amidig-nifʋ kadi ba ka naab ye ba lɛm kua ka on zi amidig-nifɔ. Ba da lɛbi paae nyɛ ka Asumbul bɛ anii kuod ka ba mɛ kpɛn pinil kuob yaas. Naab da kɛya ka ba mɔr walisa keŋ ka Asumbul lɛn niŋ ala ka ba zɔ ka o lɛn di o kɔnɔkɔn. Ba da lɛn lɛbi kua ka zaam maae ka ba yʋʋn duoe kuobin la ka ba tisi ba saab nɛ niim bɛdegʋ ka ba wʋsa di saab la naae; ban yʋʋn ye ba pʋdig niim la ka Asumbul lɛn midig nini ka ba duoe ka bas ka o ɔnbi li yaas. Tɔ, naab yʋʋn da yɛli ba ye asɛɛ ka ba gbɛn ka bɛog ka ba saa lɛb. Ban keŋ digini ti gbisid la ka Asumbul keŋ digini kpien nɛ naab puabil la ka ti duoe yʋʋŋ tisʋʋs ye o bɔ naab puabil la ka o pʋ siakɛ ka o midig nini ka pua la zɔ dabiem ka o bɔ o. Naŋ da pʋ gbisɛ ka baŋ dinɛ maal la wʋsa ka Asumbul yʋʋn ti gbis ka naŋ keŋ kpɛn Asumbul tʋbirin ka dam ka Asumbul nie gbɛɛmin ka ye o yim ka o ye Asumbul yaa diemmaa o na tɔn o. Bɛog da nieya ka ba keŋ ye ba pʋʋs naab ka nyaan lɛb kuobil la ka naŋ yɛl Asumbul ye o yɛlim naab ye on sa pʋ bas o puabil la ka on sa sanam o; ka Asumbul ye oh, fʋ bɔɔdi naab kʋʋ maa? Naŋ da naan tʋbirin la yɛl Asumbul ye alaa m tɔɔnfɔ? Asumbul da gʋʋŋ ya ka yɛl naab ye naa, tinamɛ sa kpɛn gbɛɛm la man sa pʋ basi fʋ puabil la, man sa sanam o. Naab la sʋnf da duoya hali ka o tans ye naakim diya? Ye ba da kɛ ka Asumbul pɔnsɛ. Ka ba niŋ Asumbul kadib diin ka o zɔ hali ti gɛn ka nyɛ mɔgbɛuŋ ka ianki kpɛn ani lɛbigi digin ka midig o nini la ka biis la zɔɔ paae na ka buos ye, “ya pʋ nyɛ amidig-nif kpɛlaa”? Ka naŋ yɛl o ye o yɛlim ye manɛ nwana; ka o ye oi, fʋ bɔɔdi ba kʋʋ maa? Ka naŋ ye alaa m tɔɔnfɔ? Ka Asumbul gʋʋŋ ka ye manɛ nwana yei ka va zuaa ka mɔr o kadib ka o ti lɛn zɔɔ keŋ sua ka ba lɛn paae na ka buos ka naŋ la lɛn yɛl o ye o yɛlim ye onɛ nwana ka o ye ow, fʋ bɔɔd ye ba kʋʋ maa? Ka naŋ ye alaa m tɔɔnfɔ? Ka o gʋʋŋ ka yɛl ka lɛn va zuaa. Asumbul da zɔnɛ alaa yʋʋn ti lɛɛgi kpɛn luu kpi ka naŋ la sɔligi yi ka bas o ka biis la paae na nyɛ ka o digi ka ba nɔk o.
Din ka nidib pʋ nyɛt Asumbul nifɔ ka naŋ mɛ labisidi suad saadin la.
Paa Kwesi Nduom

## O pin'ilʋg nɛ o sakur yɛla
Paa Kwesi Nduom ka ba da du'a o bɛ Elmina bɛ Central Region, GhanaO yaadaʋ da pʋd o nɛ Joseph Hubster Yorke Jr yi o saam ni na. O da keŋi o secondary sakur nɛ bɛ St. Augustine's College bɛ Cape Coast, dinɛ ka o da paam General Certificate of Education (GCE) Ordinary nɛ Advanced Levels("O" level and "A" levels) bɛ anina. O da kɛŋ United States dinɛ ka o paam Bachelor of Arts (Economics) degree bɛ University of Wisconsin–Milwaukee bɛ 1975 ni. O da kɛŋ tuoni zamisi paam Master's degree bɛ Management (1977) nɛ Ph.D (Service Delivery Systems) bɛ 1982 bɛ university yinne ni.

## O tʋʋma yɛla
Nduom pin'ili o tʋʋma nɛ bɛ life insurance underwriter nɛ North Western Mutual Life Insurance Company dinɛ yi 1975 ti paae 1978 ni. Yʋʋm sieb nii, o da tʋmnɛ bɛ Blue Cross Blue Shield of Wisconsin ni. Ka 1979 nii, o da pɛ'ɛs Milwaukee Metropolitan Sewerage District an budget nɛ management analyst. Ka 1981 nii, o da pɛ'ɛs Deloitte and Touche an associate consultant, ka nɔbigi kenna an paatna bɛ firms' Milwaukee office bɛ 1986. Ka 1992 nii, o da sʋŋi pin'il Deloitte & Touche's West Africa Consulting division.

O da lɛm an  board member tis Fan Milk Ghana Limited, Edinaman Secondary School nɛ  Ghana Heritage and Conservation Trust.

O da an shares ownership bɛ GN Savings and Loans nɛ shareholders sieba. O lɛm anɛ onɛ sʋ'e  Groupe Ndoum and Coconut Grove Resort bɛ Ghana la.

## O buudi yɛla
Nduom dinɛ Yvonne Nduom, onɛ an management specialist nɛ onɛ naae University of Cape Coast bɛ Ghana nɛ University of Wisconsin bɛ United States la. On nɛ o pʋ'a la mɔr biis anaasi,  Dr. Nana Kweku Nduom, Dr. Edjah Kweku Nduom, Chief Nduom, nɛ Dr. Nana Aba Nduom. Nana Kweku dinɛ Esinam Julia Nduom (née Baeta) ka mɔr bipʋŋ yinne, Maame Adjoa Kakraba Nduom. Edjah dinɛ Kelley Nduom (née Coleman).

## Pɔlitiks
**District Assembly ni**

O tʋmkpɛŋ pɔlitiks pin'ili bɛ 1997 onɛ da an Asambili maan tis Komenda-Edina-Eguafo-Abirem District Assembly bɛ Akotobinsin Electoral Area la.

## O National Pɔlitiks yɛla
December 2000 nii, o da zi'en nɛ bɔɔd Mp bɛ Komenda-Edina-Eguafo-Abirem constituency ni Convention's People's Party (CPP) la. O da linɛ ka MP onɛ da bɛ kuk la zug Ato Quarshie bɛ National Democratic Congress (NDC) ni la di nɛ 2.6% yi vɔɔtʋg la ni. Nwadisa ayi' nii, o da paam gaŋir yi Zugdaan John Kufuor ye o an Minister for Economic Planning la'anɛ onɛ da ka'e New Patriotic Party ni la. O da lɛm an Chairman tis National Development Planning Commission. Nɛ' da anɛ cabinet reshuffle saŋa bu April 2003, Nduom da an Minister for Energy. Nwadis piinɛ anii nii, o da lɛm zi'en Komenda-Edina-Eguafo-Abirem Mpnam vɔɔtʋg bɛ  December 2004 ka saŋkaŋa o da di ya nɛ  33.6 points (30,981 gaad nɛ 15,427). Saŋkana nii, o da lɛm an chairman tis Organising Committee tis CPP. Zugdaan Kufuor's nɔɔr ayi' ni la, ka Nduom da an  Minister for Public Sector Reform. O da bɛ anina paae July 2007 dinɛ ka o da bas kpɛŋ la onɛ bɔɔd ye o  paati CPP ye o zi'eni an Zugdaan tis Ghana.

## Gbanvɛɛnsa
Pʋ'a kʋʋr nɔkir

Kʋʋr nɔkir anɛ saal vum karig ya'a ti pɛ'el ka o kɔn'ɔŋ o yuvur, ka nɛ sɔba a pʋ'a sɛɛ ba nɔkii o kʋʋr mɔr kul o ba'ayin. Din ka ti buon ye kʋʋr nɔkir la. Kusaas nɔkir nɛ pʋ'a ma'a kʋʋr ka ba pu nɔkir dau kʋʋrɛ

Kʋʋr nɔkir anɛ ba kuan'a daam ka daama bɛnim daar banɛ mɔr nɔa kɛŋ paae ba pʋ'atanu yinnɛ biig yin.Ya ansiŋa nadɔliya kɛŋ paae yin ka ya puusiba,ka nɔk nɔa la sɔs kʋʋra.Bana siak ka tisiya kʋom ka ya nu ka nan nɔk kʋʋra

Kʋʋra nɔkid la'ad anɛ:nɔa, kpan'aʋg, pɛnyaŋ, suma,bɛŋa, ma'ana, yuunɛ, kpalug, sum-mɛŋa, yarim, nazun'es. Banɛ la'as la'abama mɔr yi samanina, yiiga banɛ ku' pʋ'atanug la nɔa ka yan ku' pɛn'ɔg la na nɛ la'abanɛ kpɛlim wusa. Ba ya'a naae dina wusa, yit-la biig na kpɛn' zakin zaŋpʋ'a kanɛ kpi la dan'avug, sakɛdir, vʋgir, nɛ nierkaŋ tis yampʋʋn ka pʋ'ala ba'anam sie.
Ba ya'a paae suorin ba na sɛn' nɔɔsa sɛba ɔnb ka mɔr sɛba kul. Dina ya'a maal naae di pa'al ye o kʋʋr lɛm kae dau la yinɛ.

Pʋ'a la ba'anam la ya'a paae yin ba na bɔ nɔa nɛ kpaʋg buol sizua ka o kɛna ku' kpe'ɛs kʋʋra
Russia-ukraine tanp la yela

*Russia nɛ Ukraine zaba la yɛla.*
Nɔɔyinne bɛɛ bɛlim sʋ` kae Russia nɛ Ukraine tɛnsʋg. Tɛɛns ayi bama bɛnɛ tanp ni din nɔk sa`kanɛ ka Russia bʋʋg Crimean peninsula Fulunfuug nwadig yʋma  tusapisi nɛ pii nɛ anaasi (February 2014), ka Russia sʋʋg zabzabidib lusa nɛ Donbas mɛɛsa Sigsaa nwadig yʋma tusapisi nɛ pii nɛ anaasi (May 2014). Din dɔlis Ukraine dim burikinnim lʋgʋr(Revolution of dignity) da bɛ Fulunfuug nwadig yʋma tusa tusapisi nɛ pii nɛ anaasi (February 2014), Ukraine tɛŋ kani ka ba buon ye Cremean peninsula la da pɛɛlɛ nɛ Russia la`gimanam, ka nyaa` ka Russia dim faane paas ka li pʋ dɔl suorɛ, ka banɛ sʋʋŋid Russia la ye ba pʋd3ʋg tɛŋ la kpɛɛs Russia la`gimanam ye ba bʋʋgi nɛ tɔɔg n sʋʋg Russia ya-nyaaŋ; nɛɛnam wʋsa anɛ Russia nɛ Ukraine tanp la pinilʋg. Zaba usʋgʋr la naam 24 February, 2022, Russia zʋʋgi bʋʋl Ukraine tʋtɔrʋg n lɔɔg ba tuon na, bɔɔd ye Ukraine kʋʋgi ba bɛlim nɛ Russia.
 Soviet lʋgʋr la da kɛnsig 1991, tɛŋbanɛ yʋʋn da die li la da bɛnɛ dataadʋg ni amɛŋa. 1990 pinilʋg la, na'anyaadip yʋʋn da sʋʋgnɛ Ukraine wada la wʋsa ye ba na kɛ ka tɛŋ la nan bɛɛ ba mɛŋ nyadi, ka tɛŋ sia wada yʋʋn da kɛna, dinɛ na kɛ ka li an sʋʋŋa nɛ nɔɔr yinne nɛ European lʋgʋr (EU) bɛɛ Russia bɛɛ wada bɛda sieba.
Tɛns ayi bama bɛlim yʋʋn da anɛ taawae Ukraine 2014 gɔmna tiakir la, dinɛ da dɔl nɛ Russia da kɛŋɛ bʋʋgi faae Ukraine Crimeala, nɛ tanp kanɛ da bɛ Donbas, dinɛ ka Russia sʋʋg Donetsk tɛŋdim nɛ Luhansk tɛŋdim banɛ  zabid onɛ ye o sʋʋgi li laa. Zab ka`a ku gaad nidib 13,000, yʋma 2020 pinilʋgʋn ka mɛn zi pɔɔgʋr n yi ya-tuona dim n tis Russia dim na. Nɔɔr yinne nam laasʋg bɛdigʋ saam ya ka arezak zinigin wʋsa kɛns.
Dinɛ nɔk 2021 nɛ 2022, Russia la`gimanam faaenɛ Ukraine tʋtɔrʋg ka li an mugusʋg ye sɔ da liel o tiraan saanɛ, ka gʋe ba bɛlim la wʋsa dinɛ kɛ ka Russia dim bʋʋg tɛŋ la wʋsa. Ukraine kɛsig ban nɛ Russia dim bɛlim la bas bigisid dinɛ ka Russia dim maal la kae sʋ'ʋm. Tɛnpʋʋd la Pɛɛlɛ nɛ Russia yuda nɛ ba zabina bigisid ye ban nɛ Russia dim pʋ lɛm mɔr hanbɛ baa biela. March 2023, wada dɔɔg la tis nɔɔr ye bʋndine wʋsa mɔr Russia yʋʋr wʋsa pʋ lɛm tʋma.
Zug lakir

**Welcome to Wikipedia in the Kusaal Language**

To create a Wikipedia article in Kusaal, type the title of the article below and click "Create Page".

Please use the proper Kusaal letters:

and ' or (in the text) the template  for the glottal stop sound.

Thank you for your contribution to the Kusaal Wikipedia!



***'
</div>
<div style="text-align: center"> Now the 
[[:en:Kusaal language|Kusaal]] Wikipedia has <strong> ***' articles.


 type=create
 width=50
 bgcolor=#ffffff
 preload=Template:Standard content for new page
 editintro=Template:Instructions
 default=
Škofja Loka Passion Play

**Škofja Loka Passion Play** (Latin: Processio locopolitana, Slovene: Škofjeloški pasijon) Slovene diemkanɛ yuugi gaadi ba wʋsa. Din an siem nananna la, di anɛ dinɛ mɔr Passion procession. Ba da sɔbi li dɔlisinɛ ba malimkʋda yʋʋm tusir, kɔbisyɔpɔi nɛ piinɛ anu (1715) la ni,ka Father Romuald (Lovrenc Marusič; 1676–1748) da maal tiaas baanlʋg yʋʋm tusir, kɔbisyɔpɔi nɛ pisi nɛ ayɔpɔi (1727) la ni,  onɛ an Capuchin friar ka da bɛ saŋa biela Škofja Loka Capuchin monastery ni Škofja Loka tɛɛnsin. Di tisidnɛ sɔlimbanɛ bɛ Winaam gbaʋŋin nwɛnɛ dinɛ pianad Yesu bɛllim yɛla. Di mɔrnɛ verse nam kɔbisnii nɛ piswai nɛ ayuobʋ (896), ka ba sɔbi li niŋ Škofja Loka kʋdʋg pianad ni. Ba pʋnɛ tableaux nam ban piinɛ atan (13). Di anɛ Baroque saŋa din ka zieni tis director's book in the world.  Škofja Loka monastery suad diema la manuscript la.

Diema la da bɛnɛ Good Friday daar yʋʋm wʋsa pʋʋgin kem paae kem paae yʋʋm tusir, kɔbisyɔpɔi nɛ pisnu nɛ yinne (1751) la ni. Yʋma kɔbistan nyaaŋ, ba da lɛm maali li yaas yʋʋm tusir, kɔbiswai nɛ pistan nɛ ayuobʋ (1936) ni ye ba paali di ka tiaas sielnam yʋʋm tusir, kɔbiswai nɛ piswai nɛ awai ni (1999), yʋʋm tusa ayi (2000) la ni, yʋʋm tusa ayi nɛ awai (2009) la ni, nɛ yʋʋm tusa ayi nɛ piinɛ anu (2015) la ni. Bʋnnama ayi banɛ da gaad tuon la, Marjan Kokalj da gɔsi li yɛla, ka nananna la ka Borut Gartner da gɔsi li yɛla. Nidib nwɛnɛ diem diemnib kɔbisyuobʋ nɛ pisnaasi (640) dap nɛ pʋab, ka pisnii (80) an cavalry men. Tableaux nam la da pʋnɛ zinis pisi (20). National Youth Council of Slovenia da tis Municipality of Škofja Loka gɔs kanɛ bɛ li kɔn ka tisi ba apɛsigim mɛŋ tʋʋma yʋʋm tusa ayi nɛ piiga (2010) la ni, municipality da maal diema yʋʋm kanɛ da dɛŋ tuon la. Yʋʋm tusa ayi nɛ anii (2008) la ni, ba da zaŋ diema la kpɛnɛs Slovenian intangible cultural heritage gbaʋŋin. Ba da lɛm maal diema la yaas yʋʋm tusa ayi nɛ pisi nɛ yinne (2021) la ni. Di buudi banɛ bɛ Škofja Loka la an dinɛ an open-air theatre production kanɛ zuoe gaad banɛ kpɛlim la wʋsa Slovenia.

## Gɔsim nɛ mɛn
Oberammergau Passion Play

## Gbanvɛɛnsa
Ziim Dol Duam

## Duam dɔl ziim
Daʋ sɔ da bɛ ka mɔr o pua ka o pua la ti kpi ka bas biribiŋ. Ka biig la ti kena nɔbig siak pua diib. Biig la da keŋ ti nyɛ sɔ yir puasadir ka lia o ka ba nɔɔr zimis taaba ka o di o kul yin na. saŋa sia da kena ka bana gbane biribiŋ la saam ka o bɛnɛd ka pʋ lɛn tʋne duod agɔl yaasa, amaa ka dig dɔɔgin maa. Ka daar yinne ka biig la pua yɛl o sid la ye, o saam la sandigim bɛnɛd ti paae siem bɛɛnna asɛɛ ka o yiis o ka kɛ ban babayi la maa ka ba bɛ, o yaa lɛm bɔɔd o saam la gaad on pua la asɛɛ ka on kanɛ an pua la yaa lɛb o ba yin ka kɛɛ o ka on nɛ o saam la laasim bɛ. Haya, ka dasaŋ la sid da bɔɔd o pua  la hali ka yɛl o pua la ye o nɛɛm zɔɔm, ka o sid nɛɛm zɔɔm la yina niŋ laan ka gbine kuom lie ganarin. Ka nɔk gɛla atan paas keŋ tat-tat ti paae zinisia ka ye ba ye zunusi kuosid gɛla ka lɔb gɛl yinne bas ka zunus yina gɔmm, ka o ye li nam pʋ paae. Ka lɛn keŋ ala ti paae sianatisʋʋs ka lɛn lɔb gɛl yinne bas yaas ka zunus lɛn duoe gɔm-gɔm ka o ye ayei li nam pʋ paae zinikanɛ ka o na mumɛ m saam laa. O da keŋ nɛ ala yʋʋn ti paae zinisia ka tititaar maae anwa bʋrr zie timm. Ka o nɔk o saam la zinil tiig la gbinnin ka yɛl o saam la ye, fʋ zɔɔm nwana, fʋ kuom nwana ka tulig waae kun ka o saam la buos o ye, fʋ ye fʋ sid basim nɛ kpɛ ka kulɛɛ?
Haya, ka biig la lɛb o pua ni ka on nɛ o pua ti laam bɛ nɛ taaba ka nyaal o saam la sianarin, ka o saam zinin tiig la gbinnin ala ti kpi. Biig la da pʋ lɛn vɛɛs anina yaasa. Ka banakanɛ da gbane o saam la nɔɔ da kena gbane o ka o bɛnɛd nwɛnnɛ o saam la da bɛnɛd siem la. Saŋkan o pua la mɛ da maal kaalim ka kɛ o biig la da an biribiŋ ka mɔr pua la. Ka daar yinne ka biig la pua mɛ yɛl o sid la nwɛnnɛ o ma la da yɛl o siem la ye, asɛɛ ka o yiis o saam la bɛ yin la. Tɔ, biig la ye o niŋ wala kiisɛ ka duoe nɔk o saam la, ka zaŋ kuom nɛ ganar nɛ zɔɔm nwamin, mɔr o keŋ ka maal nwɛnnɛ o saam da maal o saamyaaŋ siem la. O da mɔr o ala ti paae zinikanɛ nɛ tikanɛ gbinnin ka o saam da bas o saamyaaŋ ka o kpi la. Ka on mɔr o paae tiig la gbinnin zinil o naae ka tulugi lɛbid la ka o saam la yɛl o ye, m biiga lɛm na ka m ye m yɛlif nɛ siel. Ka biig la tulug lɛbna ka o yɛl o ye, fʋ nyɛ kɔnb banɛ digi nwa laa, fʋ saamyaaŋ kɔnbaa la ka fʋ ma da panas man ka m nɔk m saam na bas kpɛla, on na kɔnbaa dig nwa la. Ala ka bʋnkan yʋʋn kena paae man zina nwana la, fʋ yaa bɔɔd sida ya, fʋ yaa bas mam kpɛ ka m kpi nwɛnnɛ fʋ saamyaaŋ la, bʋnkanɛ da paae  fʋ saamyaaŋ ka paae man zina la mɛ na ti kena paae fʋn.
Ka biig la sid pʋ kiisɛ ka nɔk o saam la lɛb kul ka ie nidib banɛ an kpɛɛmnam ka ba nwɛ nuus ka maal malima sʋʋŋa, ka nɔk o saam yaaŋ la kʋʋr kul ti maal. Ka o saam la mɛ bɛɛ ala ti kena kpi ka o maal o saam la kʋʋr ka maal malima la wʋsa, ka banakanɛ daa dɔl o saamyaaŋ ti kena paae o saam la, banakan da pʋ lɛn gbane o. Ala ka li an yɛlkpan ye duam ka diema bʋnɛ. Maalim duad sʋm ka saa ti nyɛ li sʋm.

## Gbanvɛɛnsa
Zuarungu Senior High School

**Zuarungu Senior High School** (French: *Lycée Zuarungu*) anɛ sakur biis zamisʋg zinikanɛ bɛ Upper East region sʋʋlim, Ghana. Di bɛnɛ Bolgatanga East Districti bɛ Upper East region, Ghana.

## Biis kanl
Sakur la da mɔri biis kɔbʋsnu nɛ pisnaasi nɛ ayi (542) yʋʋm tusa ayi nɛ piiga la ni. Kanl kaŋa da nɔbʋgʋ paae kɔbʋsnu nɛ pisnii nɛ anu, yʋʋm tusa ayi nɛ piinɛ yinne ka yʋʋm tusa ayi nɛ piimnɛ ayi la ka bii la kanl an tusir yinne nɛ pistan nɛ awai (1039).

## Dɔɔt
Sakur la mɔr zamisʋg dɔɔd, komputanam dɔɔg, nɛ gbana buorʋg.

## Paannib kpɛɛm
Daniel Adebuure

## Ban maal siel
Sakur la paas dinɛ an ninwisigir diema buudi kɔnɔb-kɔnɔb ka sʋʋlʋm la nɛ region la maal wʋsa.

Dasam nɛ pʋasada ban piiga da nya reigon la zɔt-zɔtib zɔɔb la ni yʋʋm tusa ayi nɛ yinne, yʋʋm tusa ayi nɛ anu la ni, nɛ yʋʋm tusa ayi nɛ anii l ni. Yʋʋm tusa ayi nɛ piinɛ ayi la nii, sakur la da die yaan piini ban da diem la ni. Banɛ an sakur kanɛ an yiiga di yaan National Science and Maths Quiz region la wʋsa ni.

## Gbanvɛɛnsa
Mexico

**Mexico** nye dukɔ si le Dziehe Amerika ƒe dzigbe gome, eye United States do liƒo le eƒe dziehe gome, Mexico-ƒuta kple Caribbean Ƒua le eƒe ɣedzeƒe gome, Belize kple Guatemala le eƒe dzigbeɣedzeƒe gome, eye le ɣetoɖoƒe kple dzigbe gome Atsiaƒu si me Ŋutifafa le.

## Nyadzɔdzɔ
Ŋutinya deŋgɔ aɖe le Mexico si tso blema dekɔnu siwo nɔ anyi do ŋgɔ na Columbia, abe Aztektɔwo kple Mayawo ene, dzi va ɖo Spaintɔwo ƒe dutanyigbadziɖuɖu si dze egɔme le ƒe alafa 16 lia me eye wòva xɔ ɖokuisinɔnɔ mlɔeba le ƒe 1821 me.

## Dekɔnu
Mexicotɔwo ƒe dekɔnuwo nye anyigbadzitɔwo, Spaintɔwo, eye le mɔ sue aɖe nu la, Afrikatɔwo kple Asiatɔwo ƒe ŋusẽkpɔɖeamedziwo ƒe tsakatsaka. Wonyae ɖe eƒe nuɖuɖu, si UNESCO buna be enye Amegbetɔ ƒe Dekɔnu Domenyinu Makpɔmakpɔ, eƒe azãɖuɖuwo abe Ame Kukuwo ƒe Ŋkeke, eƒe hadzidzi, aɖaŋudɔwo kple xɔtuɖaŋuwo ta.

## Ga ŋuti nya
Mexico nye dukɔ evelia si ƒe ganyawo le sesẽm wu le Latin Amerika eye wònye dukɔ si le ŋgɔ yim eye wòle ŋgɔ yim. Dɔwɔƒe vovovowo le esi si me dɔwɔƒewo abe ami, adzɔnuwo wɔwɔ, agbledede, tsaɖiɖi kple dɔwɔnawo le.

## Tsaɖiɖi yi teƒeteƒewo
Tsaɖiɖi nye Mexico ƒe ganyawo ƒe akpa vevi aɖe, eye teƒe siwo amewo lɔ̃a yiyi abe Cancun, Riviera Maya, Los Cabos, Mexico City, kple dutanyigbawo abe Oaxaca kple San Miguel de Allende ene le afima.

## Sukudede kple lãmesẽnyawo
Dukɔa kple ame ŋutɔ ƒe sukudede ƒe ɖoɖo le Mexico, eye wòdze agbagba vevie be yeana agbalẽnyanya kple suku kɔkɔ dede nanyo ɖe edzi. Lãmesẽnyawo gbɔ kpɔkpɔ ƒe ɖoɖoa hã nyo ɖe edzi le ɣeyiɣi aɖe megbe, togbɔ be kuxiwo doa goe le alesi woakpɔe kple eƒe nyonyome gome hã.

https://embamex.sre.gob.mx/republicadominicana/index.php/avisos/2-uncategorised/127-informacion-general-sobre-mexico
Accra Girls Senior High School

Accra Girls Senior High School anɛ bipʋmis ma'a sɛkɔndiri sakur dinɛ bɛ Accra dinɛ bɛ Greater Accra Sʋ'ʋlʋm, Ghana. Di pʋ'ʋsia zii di kena ka an dee nɛ bɔɔdin sakur.  

## Sakur la pin'ilʋg nɛ di bɛlim biela
Address: Olusegun Obasanjo Way, Accra

Athletics: Track and field

Motto: Aim High

School district: Accra Metropolitan District

Grades: Forms (1–3)

Founded: September 30, 1960

Colors: White, Green

Website: https://accragirlsshs.edu.gh/

Location: Maamobi-Accra
Ta'ada

**Ta'ada** anɛ bunlinɛ suŋidigi gu'udi ti nɔba n yit linɛ wusa na zi dauŋ na tis nɔba la. Ti mɔr ta'ada nam ban gun-gun hali ka' bɛnnɛ, sieba tun'e an wa'a
* Yʋda pa'alʋg la'ad

 ka sieba mɛ an gima.
Diisʋŋ

**<big>Diisʋŋ</big>**  (UK: /ˈspuːn/, US: /ˈspun/ SPOON) anɛ dʋg laad ka di mɔr lalɛuŋʋ(dinɛ an zug),  sassi bɛɛ gbilig, n bɛ gban'asir naarin la. Di anɛ diilaad  buudi sansieba United States la dim buonlin di ye diilaad kanɛ an sassi), di kaas-kaas di yaa  ti an ditɛbʋl tiebug zinignɛ, di tʋm kpan anɛ ye, di gbines diibɔ niŋ nɔɔrin (eating). Diisʋŋ naam tʋmma mɛ anɛ ye, diib dʋginɛ makid, gɛndig, gudig , zɛɛnʋgʋs gɛndigir nɛ diid pʋdigin. Zamaaʋŋ kaŋa diisʋŋ naam anɛ kunt ka ba nɔk maali ba( ba anɛ  saasi anzurifa, plated bɛɛ solid), Daad , porcelain plastic. Diisʋŋ naan buudi kɔnɔb kɔnɔb bɛ ka ba nɔk laad kɔnɔb kɔnɔb maali ba yi buud kɔnɔb kɔnɔb ni nɛ di tʋmma kɔnɔb kɔnɔb ni nɛ ba diibi.

## Diisʋŋ laad yʋʋra
Diisʋŋ la mɔri laa nɛ gbanasir. Gbanasir daad la bounɛ stem.  stem tunɛe naae ka di nwɛnɛ wʋʋ dit bɛɛ bʋnkanɛ ka ti boun ye  crowned ka di an knop, a decorative knob. ka  knop-zugʋ la an diisʋŋ naam ka an kɔnɔb kɔnɔb  knop nwɛnɛsim ka ti boun ye  "acorn", "sɔb-naar" ( anɛ spiral ornament on a ball), "maidenhead" (a bust), "diamond point," "apostle" were particularly popular in England in the 14th to 17th centuries.

Diisʋŋ la yʋʋr la daa yinɛ  Old English spon, 'chip'.

## Labaar kʋda
Diisʋŋ kanɛ ti boun ye Assorted of Roman world la (British Museum)

Diisʋŋ kanɛ an Medieval ka seal bɛ zugin

Diisʋg naam tʋmma kɔnɔb kɔnɔb titʋʋnlis n bɛ ancient Egyptians saŋa la sa ka nam kpɛlim mɔr tʋmmir zinkaŋa , ka di laad gɛndignɛ ivory, flint, slate nɛ daad, ba bɛdigʋ Kpi'ebnɛ pʋʋsʋm zabina. Neolithic Ozieri civilization la saŋa  n bɛ Sardinia, ceramic bia naam nɛ diisʋŋ daa pʋn dɛŋim mɔri tʋm. Shang n bɛ dynasty China, ba nɔki kɔnbir maan diisʋŋ naam.a Yiiga Baŋ diisʋŋ naam n bɛ China daa maanɛ ka di mɔr dit, ka di tune mɛ tʋm diilaadi . Greeks nɛ Romans diisʋŋ naam la daa maan yinɛ baŋ nɛ anzurifa  ka di gbanasir la an dit kanɛ stem. tʋʋnlis naam bɛdigʋ n bɛ  British Museum dinɛ paal ba buudi kɔnɔb kɔnɔb tune nyɛt, di tʋmma kɔnɔb kɔnɔb kanɛ na nyaŋi nyɛ anɛ laa la gbanasir. Ancient Greeks la buon diisʋŋ la ye mystron (μύστρον), ka ba mɛ nɔk Bodobodo maan la nwɛnɛ wʋʋ diisʋŋ la, ka ba buonɛ la ye la ye, mystile (μυστίλη).

Diisʋŋ kanɛ an Crusade-era yi 1017 ka ba daa nyɛ di yi archaeological excavation of Tursiannotko bɛ Pirkkala, Finland

Ba daa  mɔr naam fʋrisid zɛɛnd yiiga mɔr naam saŋa la. Diisʋŋ kanɛ ka ba mɔr tʋm yin la ka di boun ye Medievaldaa anɛ naaf iil bɛ daad ka nɔk maal, amaa brass, pewter, nɛ latten diisʋŋ naam daa maanɛ wʋʋ 15th century.]Azurifa diisʋŋ n daa bɛ naayin nɛ yir sieba paanɛ di sʋm nɛ paŋ ie siem.[5]Naasaal kanɛ dɛŋ yiiga vɛɛns ka di yi ba nɔɔr gbanar ni na bɛ 1259.[5] N bɛ Edward wardrobe accounts  bɛ yum 1300 sanlim sieba nɛ azurifa diisʋŋ zabir nɛ fleur-de-lis la , Paris zabir la.[5] medieval diisʋŋ  kanɛ an sʋm anɛ Coronation la,ka di tʋmmir  paan English nɛ British sovereign nyaaŋ ; this 12th-century laakʋdʋg kanɛ  nam kpɛlim vʋr n bɛ  British royal regalia.[5]

## Gbanvɛɛnsa
Mankessim

**Mankessim** anɛ tɛmpʋʋg bɛ Central Region dinɛ bɛ Ghana, West Africa. Li lalim nɛ Accra anɛ pisyɔpɔi nɛ anu 75km bɛ suotitarin la kɛŋ paae Secondi Takoradi. Li anɛ ani ka Fante nam la bɛ titaam Ghana ni. Mankessim pinilʋg da taalɛ nɛ zabzabidib atan banɛ ka nidib bɛdigʋ mi ba ; Obrumankoma, Odapagyan nɛ Oson, banɛ da sʋŋ Fante dim la ka ba duoe yi Techiman dinɛ ka ba yʋn buon ye Bono Region kɛŋ Adoagyir bɛ Central Region. Tɛmpʋʋg la da bɛnɛ pisyɔpɔi nɛ anu 75 meters linɛ tʋʋg muar lalim ka li nidib kanl da an 38,313 fʋ yaa gɔs 2010 nidib kaanlug la ni.

Mankessim tɛŋ la an tɛbisim zinig tis nidib banɛ pianad Fante pianad buudi wʋsa ka li da bɛ Sacred Nananom Pow linɛ kpie nɛ Obidan. Li mɔr da titaar ka li zug ka kpikpinnib banɛ bɛ Ghana nɛ tɛmis banɛ bɛ kɛnnɛ di da. Wɛnnɛ da banɛ Fante dim tɛŋ titada an siem la,Makessim mɔr Asafo kompeni nam, ka mɛ mɔr soogia nam banɛ pʋ lɛn  zabid zaba amaa ba tisidi ba girima nɛ ban tʋm siel tis tɛŋ la ka tɛŋ maalʋg kɛŋ tuon tɛŋ la piniligin la.

## Pinilʋg
Mankessim da anɛ tɛmpʋʋg titaari tis Mankessim Kingdom kʋdʋgin la, li da bɛ paae lin yi 1252 kɛŋ paae 1844. Fasi ka Fante nam la kɛnna la, ba da buon tɛŋ tɛŋ la ye Adowagyer ka Etsi dim da bɛ tɛŋ la zug.

## Nintitada
. Lydia Forson; pʋa kanɛ maan sini nam- ba du'a o nɛ 1984

. Augustine Arhinful; o nwɛnɛdne bɔɔl – ba da dua o nɛ 1994.

. Nanahemaa Ama Amissah III; onɛ an Makessim wusa pʋanaab

## Nimmaasim
Mankessim mɔri sibiti bɛda nɛ sibiti bibis nam li ni, lin zug, laafi bɛlim tɛŋin la bɛnɛ agɔl. Nimmaasim zinis la sieba anɛ Mercy Women's hospital ka li kpie nɛ Manna Heights Hotel nɛ Conference Center, Fynba Hospital,ne Sanfort World Clinic bɛ Ghana ( ka ba da zuŋi li bɛ yʋʋm tusa ayi nɛ piinɛ atan' (2013).

## Zinis banɛ bɛ li kɔn
zinis vɛnna bɛ ka nidib na nyaŋi kɛnna gɔs bɛ tɛmpʋʋg la ni ka ba anɛ zinis banɛ ka nidib bɛ nɛ ba buudi malima. Ba mɛ mɔr hɔtɛlnam nɛ saam dɔgbɛɛnda dinɛ ka saam na kpɛn vʋʋs, ba tituunli anɛ ; Manna Height Hotel nɛ Conference Center and Fowaa lodge.

## Banki
. Ghana Commercial Bank

. kakum Rural Bank

. Multi Credit

. Agricultural Development Bank

## Zamisig zinis (sakuyanam)
Nannana, Mankessim mɔr  sakurnam bɛdigu, ka ba sieba anɛ;

. Mankessim Senior High School

. Obama College

## Gbanvɛɛnsa
.COM Domain

.COM findixi domain xungbe nan na (TLD) naxan usi xi intErnEt ma. ".com" sEmbE soxi "commercial" nan ma a nun a nu rafalaxi sarematie xa malanyi nan bE. Na kui, to a usi xi yire gbegbe nan ma a nun saremati mu a ra. Domain xili singe naxan na intErnEt ma, symbolics.com, a sEbExi 15 marsi 1985. .COM extension na a ra naxan xili gbo kabi intErnEt fOlOde a man na site miliyOn wuyaxi nan ma duniE yire birin.

.COM Domain xa fe ndee
DuniE kolon fe: Domaine .COM extensions na domaine xili kolon xie nan ya ma duniE birin kui.
A yusife mafuren: mixe laxi a ra a site ma .COM extension nan na barima a usi ma a man kolon xi duniE birin ma.
SEO xa fe fangni: .COM domaine birin na fe fangni nan na naxan na yire xungbe fenfe masinie kui. A ra fan SEO ki ma, a gbengben gni ra yiree nan ma naxee na duniE gbEtE ma.
Lanlanteya: Marke xungbe gbegbe a nun naxee kolon xi e wama .COM extension nan xOn, naxan yi extension xa lanlanteya xun masama.

Ara langui
.COM domain taruxu xungbe nan a ra a nun a tide na intErnEt dunia ma. Barika birama a xa fe fangni nan ma a naxan fima mixi keren keren ma a nun walide, .COM extension a niyEma nE a yi luti yusife tide na duniE birin ma a nun a lanlanteya. Yi luti yusife alo Voodipesu.com nOma yi luti yusi de a fangni ra yi .COM extension yi ra.
Kumasi Central Market

**Kumasi Central Market**, ka titaam mi li nɛ ye **Kejetia Market**, anɛ daa kanɛ bɛ paalʋ bɛ Kumasi, tɛmpʋʋg kanɛ bɛ Ashanti Region bɛ Ghana. Daa la mɔri sitɔɔ nam wʋʋ tusa anii (8,000) ka li bɛ, ka li zug ka li an a kanɛ an yinne ka yalim bɛ West Africa. Nidib wʋʋ tusa pisnu (50,000) kpɛnɛd da la dabisir wʋsa. Ka banɛ kuosid wɛn wʋʋ nidib tusa kɔbisyi' (20,000) bɛ da la ni tʋm tʋʋma.

## Lin pinil siem
Daa la, paas nɛ Makola Market bɛ Accra la, maalɛ yʋʋm 1924, lin da yi British da nam la nyaaŋ ye ba yaligi li ka kuosidib zuoe. Nɛ da ke nɛ ka da la nɛ suoya nam da la yalig tɛpʋʋg la ni. Saŋkanna, ba da maalɛ lɔr ziesim ye li sʋŋ nidib bɛdigʋ banɛ da kɛn da la. Ligidi da ka da la ni la zug, laadnam da pʋ zuoe da la nii, daa la mɛ da ka nyain nɛ. ka nɛ zug, Colonial gɔmina la da mɔɔdnɛ ye ba yɔɔg tʋʋma bɛdigʋ tis ka li nyaaŋi ke ka kuosidib sie. Ghana da paam ASʋʋmmɛŋ la, li nyaaŋ li da nan kpɛlim mɔr tʋmtʋmnib bɛdigʋ tʋmmʋd zinbibisin lan paas nɛ kpikpin tʋʋma.

## Maligim maal tʋʋma
Yʋʋm tusa ayi nɛ  piinɛ anu (2015) nwadisa anii la nii, Ghana gɔmina la da mɔɔlɛ ye o mɔr suoya .ye o maligim maal  daa la. Nananna, tʋʋma la bɛɛ li mɛɛb linɛ paas ayi ni.

## Yiiga mɛɛb
Yiiga tʋʋma la da pinilɛ yʋʋm 2015 ka li sam da an US$259,425,00 ka li anɛ John Dramani Mahama gɔmina la da maali li. Mɛɛb la da paas nɛ daa paal ka li da an sitɔɔnam wʋʋ 8,420. Yʋʋm tusa ay nɛ piinɛ anii (2018) la naarin ka ba da naae li.

## Mɛɛb ayi daan
Nana Akufo Addo gɔmina la ne Otumfuo Osei Tutu ll, kambʋmmis naab da nɔk mɛɛb kanɛ paas ayi la  yʋʋm 2019 nwadisa anu la li daba ayi daar ye ba pinil tʋʋma. Li sam da anɛ wʋʋ US$248 miliyɔn ka Deutshe Banki dim ye ba tisi ba ligiid la. Ba nan bɔɔd ye naae li nɛ.

## Yɛlbanɛ da naam
**Bugumnam**

Bugum laaŋir nam anɛ yɛlkʋdiri bɛ Kejetia daa la ni. Yʋʋm 2016, nwadig yiiga la ni nɛ nwadisa atan la ni, bugum da laaŋi saam daa dɔɔd wʋʋ kɔbis yi (200) nɛ kuosidib laad.

**[[Na'asaabugum]]**

Yʋʋm 2022 nwadisa ayuobʋ la ni, daa la da yɔnɛ ka li anɛ ye ba da mɔri sam titaar wʋʋ nwadis piinɛ anaasi. Da a la paam naasaa bugum paŋ ka li ane ye ba da yɔnɛ GHc 5.2 miliyɔn kɔbiga pʋʋgʋn linɛ da an sam tis Ghana naasaa bugum dim (ECG).

## Gbanvɛɛnsa
Naaba Asigir Abugrago Azoka II

Ba da dʋa **Asigri Abugrago Azoka II** nɛ yʋʋm tusir, kɔbiswai nɛ pisnaasi (1940) la ni bɛ Bɔk bɛ Upper East Region la. O saam yʋ'ʋr da anɛ Naba ABugrago Azoka I onɛ da an Bɔk Naab la, ka o ma yʋ'ʋr aan Abambil.

## On Pinil si'em
Asigri Abugrago Azoka da pinili o bɛllim bɛnɛ Adamɔŋsaan bɛ Pusiga Distirik sʋʋlim n ti paae yʋʋm piinɛ anii ka lɛbi kuli o saam sanan Bawku.

## On da an Naab dakɔɔnr la
On da an yʋʋm piinɛ anii la, Azoka II da baŋ ye o tʋm tʋʋmkanɛ paal ye o anɛ Bɔk Naabiig ka an onɛ na ti lieb Kusaug, Bɔk sʋʋlim bɛn wʋsa Naab. On da aan o saam bikpɛɛm laa, o da fɛndigi lɛb Naayin la ye o zamis Naam tʋʋma, ka tʋmi o naabiig tʋʋma ka mɛ baŋ Kusamalima sʋʋŋa.

## Pʋadiir
Zug-raan da mɔrnɛ pʋab piiga (10), ka babatan maal kaalim. O da dii o pʋakpɛɛm lanɛ yʋʋm tusir, kɔbiswai nɛ pisyuobʋ la saŋa. O mɔrnɛ biis pisi (20) nɛ yaas pisnu (50). O anɛ onɛ tʋmi o tʋʋmkanɛ paal ye o anɛ saam sʋʋŋa, ka mɔɔd ye o biis la wʋsa keŋ sakuri lalig. O sʋŋi o biis sʋʋŋa saŋa wʋsa laan nɛ o sʋʋlim dim sakur nyɔɔdi an siem.

## O tʋʋma yɛla
Kuob nɛ gʋʋli an tʋʋmkpɛŋ kanɛ ka Zug-raan nɔki maali o tʋʋmkpɛŋ, diisidi o yidaim ka mɛ kuosidi paamid ligidi. Yʋʋm tusir, kɔbiswai nɛ pisnii (1980) nɛ yʋʋm tusir kɔbiswai nɛ pisnii nɛ atan (1983) la sʋʋgʋn, o da keŋi Ejura bɛ Ashanti Region sʋʋlim la. Amaa, o saami da maal kaalim yʋʋm tusir, kɔbiswai nɛ pisnii nɛ atan (1983) la ni, o da fɛndigi lɛb Bɔk na.

## Naam diisʋg
Yʋʋm tusir, kɔbiswai nɛ pinii nɛ atan (1983) la ni ka ba da diis Azoka II ye o an gbandaan, o saam kum nyaaŋ. O gbanam-mɛŋ, tuon gaadʋg yaam nɛ o siem-mɛŋ sankanɛ ka o an gbandaan la da taas ka o da an anɛ nar ye ba diis o naam ka o lieb Kusaug sʋʋlim wʋsa Naatitaar. O buudi, Wiid dim da gaŋ o ka banɛ diisid naam la wʋsa mɛ siaki tis o.

Yʋʋm tusir, kɔbiswai nɛ pinii nɛ anaasi nwadisa Anaasi la dabpisi nɛ anaasi daar (24th April, 1984) ka ba da diis o Bɔk naab ka tis o yʋʋr ye Asigir ka di paal ye sasʋŋ na ni sɛnkan ka zʋʋd maal bɛdigʋ.

Kusaug sʋʋlim nam la bɛdigʋ da siaki o naam diisʋg la.

## Tuongat tʋʋma
1.      Onɛ an Zugraani tis Kusaug Traditional Council.

2.      O da an zugraan tis Upper East Regional House of Chiefs.

3.      O paas National House of Chiefs ni ka mɛ paasi tʋm lʋga bɛdigʋ ni.

4.      O da die yaan piini kanɛ paal ye Ghana wʋsa onɛ an Naakanɛ zanli o sʋʋlim sʋʋŋa ka lɛm mɔr temmaalʋgʋ kɛn o teŋin na yaas yʋʋm tusa ayi nɛ pisi nɛ ayi (2022) la ni.

5.      Onɛ pinil Bawku Naaba Endowment Fund sʋŋid sakur biis banɛ mi gbaʋŋ ka lɛɛ an nɔŋ dim.

6.      Onɛ da sie sʋl yi niigi anaasi lɛbisi ayi, ye di sʋŋ ka pʋadiir zien ka mɛ sie nɔŋgbanwaar.

7.      O sʋŋi kɛ ka gbaʋŋ zamisʋg keŋ tuon dɔlisid on da kɛ ka ba mɛ Tempane Senior High School dinɛ bɛ Tɛmpaan la nɛ Kusanaba Vocational Training Institute dinɛ bɛ Kusanab sʋʋlim la.

8.      Onɛ ziel nɔɔr ye ba da nwɛ dɛk kʋʋrinɛ ye di sʋŋ ka Kusamalima keŋ tuon.

9.      Onɛ da pinili kɛ ka ba yʋʋn diisid pʋanaanam Kusaʋg sʋʋlim.

10.  Onɛ da pinil Samampiid malʋŋ la ka di lieb malʋŋ kanɛ ka ba maan Kusaug.

11.  Onɛ kɛ ka sumbʋgʋm nɛ nɔɔryinne bɛ Kusaʋg sʋʋlim.

## Gbanvɛɛnsa
Sakur

**Sakur** anɛ zamisig zinig bɛɛ dɔɔd banɛ ka ba mɛ ye paalʋ bɛ ka paan-paanib paan nidib anina ka guri ba. Tɛns bɛdigʋ mɔr zamisig yela ba wada pʋʋgin, ka sieba maal ka di an tilas ye sɔ wʋsa paas zamisig la ni. zinis bama ni, sakurnam kɛn tuon, ka gɔmɛna sakurnam bɛ ka asʋ-ʋm-mɛŋ sakurnam mɛ bɛ. sakurnam yʋda bɛ kɔnɔb-kɔnɔb tɛns bɛdigʋ ni, amaa, bɛdigʋ ni, sieba an primary school ka din anɛ bibibis sakurnam nɛ secondary school, din anɛ bikpɛɛmnam banɛ naae primary education la tɔlisid anina. Sakur bɛda zinis banɛ ka ba zamisid kpɛɛmnam la yʋʋr anɛ university college bɛɛ university.

Banɛ lɛn paas sakur bama ni, sakur biis banɛ bɛ tɛnsieba ni mɔr sakurnam ka ba kɛn ka nyaan paad primary (U.S. dim buon ye elementary) ka primary school nyaaŋ an secondary (U.S. dim buon ye middle school) education. Kindergarten bɛɛ preschool anɛ zinis banɛ ka ba paan bibibis paa la (banɛ mɔr yʋʋma atan paae anu). University, vocational school, college bɛɛ seminary mɛ bɛɛ tis banɛ naae secondary school. Sakur tɔnɔ zamisid zamisig yinne maa, wʋʋ daa diib zamisig bɛɛ waa zamisig. Sakurnam sieba bɛɛ zamisid zamis kanɛ bɛɛ di kɔnɔ nɛ ba taaba.

Sakurnam banɛ ka gɔmɛna sʋʋe ya, ka ba buoni ba asʋ-ʋm-mɛŋ sakurnam, bɛ tɛŋ sieba, gɔmɛna sakurnam la yaa  pʋ nyaŋi paae nidib la wʋsa bɛɛ zamisid tutua nɛ. sʋ-Aʋm-mɛŋ sakurnam la sieba anɛ winpʋʋs nami sʋʋe, wʋʋ kiristo biis sakurnam, gurukula (Hindu winpʋʋsnam sakur), madrasa (Arabic sakurnam), hawzas (Shi'i Mɔɔm sakurnam), yeshivas (Jewish dim sakurnam), nɛ sieba banɛ bɛ; bɛɛ sakurnam banɛ ka ba zamisig bɛɛ di kɔn bɛɛ ba paanɛ tʋʋm sieba paalig anina. Sakurnam banɛ an kpɛɛmnam bʋn sieba anɛ zamis sieba sakurnam, soogianam zamisig nɛ paalig, nɛ daa diib zamisig.

Banɛ pianadi pɔɔgid sakur kɛn yela yet ye sakurnam la pʋ zamisid sakur biis titua guri ba bɛʋg yellɛ, ka pʋ kpɛmidid tʋʋm sieba tʋmmigɔ, ka paan sakur biis ban nar ye ba tʋm siel, ban na tʋm saŋ sia, ban na tʋm saŋsia, ban na tʋm lɔsia nɛ ban na tʋm nɛ sieba, ka di kɛt ka ba pʋ mɔri ba mɛŋ yaam maan siela, ban lɛn dɔlisid suor sieba makidi ba zamisig la pʋ mɔr nyɔɔdɛ wʋʋ ban tisidi ba yin tʋʋma ye ba gɔsi ba zamisig bɛn la, di kɛt nɛ ka biis la pʋ tɛnsid ye ba zamis nɛ ba mɛŋ yaam.

Yaan zamisig nɛ banɛ zamisidi yit tɛŋ lalli la, paalig nɛ zamisig kaa sakur dɔɔginɛ ka lɛɛ anɛ naasaasɔɔng ni ka ba mɔri zamisid ka kaa sakur dɔɔg kanɛ ka ba mɛɛ ziel pʋʋginɛ. Sakurnam pʋdis nɛ bɛ kɔnɔb-kɔnɔbi bɛ sakur la mɛŋ pʋʋgin, ka ba sieb an departmental, nidib biela zamisig zinis, gbaŋ zamisig zinis, zamisig bɛdigʋ zinis, nɛ sakur bibis, sakur titada pʋʋgin.

## Sɔb la yi zinig sia
Sakur ka ba buon naasaalin ye *school* la yinɛ Greek sɔb kanɛ an σχολή *(scholē*), di gbin da pinili anɛ "vʋʋsʋm" bɛɛ "dinɛ ka azinini-vʋʋs bɛɛ di pʋʋgin", ka di yaaŋ ka di yʋʋn tiaki an "nidib banɛ laas taaba ka paan-paan zamisidi ba".

## Pinilig nɛ nɔbigir

## Gbanvɛɛnsa
Da'a zin'ig

**Daa**, bɛɛ **kʋkpiŋ zinig**, bɛɛ **daan**, anɛ zinig kanɛ ka nidib laasidi daad ka kuosid ban mɔr siel, bʋnkɔnbid, nɛ laad sieba. Dunia zinis kɔnɔb-kɔnɔb ni, sieba buon daa ye souk (bani bɛ Arabic la), bazaar (bani bɛ Persian), bɛɛ mercado (Spanish dim), itinerant tianguis (Mexico dim), bɛɛ palengke (Philippines dim). Daas sieba ni, ba daadaar anɛ daar wʋsa, amaa, daa sieba ni, daadaar bɛnɛ dabisir yinne, bakwai wʋsa pʋʋgin bɛɛ dabisa sieba daar wʋʋ ba diema dabisa, ka ba nɔk ka di an ba daadaari la. Daa wʋsa daadaari bɛ dabis sia bɛnɛ nidib banɛ bɛ tɛŋin la ni, ba malima, nɛ ba tɛŋ la mɔr yɛlsieba. Daa diib yela zuoe galis paae dinɛ an kʋkpiŋ wʋsa, wan wʋʋ daa zinisin, daa dɔɔdin, diib dɔɔdin, nɛ ba kɔnɔb-kɔnɔb bɛdigʋ. Din gbin paal ye daa zinis tɔne an dɔɔd pʋʋgin bɛɛ yiiŋ, ka dunia yʋʋn tiak la zug, naasaasɔɔng daas yʋʋn bɛ.

## Gbanvɛɛnsa
Mui

**Mui** anɛ bʋnbʋt kanɛ mɔr biili ka ba yaa kpɛnɛsi di yin, di kilim nɛ diibi tis nidib banɛ bɛ dunia wʋsa pʋsʋk, titaam anɛ Asia nɛ Africa. Mui anɛ mɔɔg kanɛ buudi buon Oryza sativa la bielim (Asian mui)—bɛɛ, buud banɛ pʋ zuoe wala, Oryza glaberrima (African mui). Asian mui da kpɛnɛ yin China tɛŋin din yi yʋʋm tusa piinɛtan nɛ kɔbisnu kɛŋ paae yʋʋm tusanii, nɛ kɔbisyi (13,500 to 8,200) banɛ gaad la; African mui la da kpɛnɛ yin Africa sʋʋlim mɛ yʋʋm tusatan (3,000) banɛ gaad la. Mui yʋʋn anɛ dikanɛ bɛ buudi bɛdigʋ ni dunia wʋsa; yʋʋm tusayi, nɛ pisi nɛ yinne (2021) la, ba da bʋn mui 787 million tons, ka di da paas diib anaasi, dɔl kikanasiind, kawɛnna, nɛ wheat nyaaŋ. Ka mui kanɛ ka ba da kuos dunia wʋsa an pʋdigir kɔbiga pʋʋgin, anii (8%) maa. China, India, nɛ Indonesia an tɛns banɛ dit mui gati ba taaba. Mui banɛ ka tɛns banɛ nan pʋ nɔbig la bʋn la, bɛdigʋ ɛɛnti sanam ba bʋnib nyaaŋ yɛlsieba wan wʋʋ sʋoya la kaa titua la nɛ ban pʋ tɔne sʋad sʋʋŋa la zug. Bʋnianada, bʋnkɔnb banɛ mɔr yinganad, nɛ niis bɛɛ mɔɔg, bɛɛ banas banɛ an mui banas an bʋndinɛ na nyaŋi kɛ ka mui sie kpɛlim biela. Nidibi zamis mui kuob wʋʋ ban kuod mui nɛ gʋmpʋzɛya pɔɔg yinne nɛ ban yʋʋn mɔr bʋnvʋya tiim pʋʋsid la kɛ ka di gu bʋnvʋlnam banɛ ɛɛnti saamid mui la bɛdigʋ.

## Din an siem
Mui mɔɔg la nɔbigid nɛ waalim paad tʋʋgid 1 m (3 ft); di yaa bɛ kuom zinig, di waalim tɔne paae 5 m (16 ft). Mui mɔɔg yinne tɔne mɔr tila bɛdigʋ. Til banɛ zie sappi la tɔɔŋɛ nɛ dutta; dutir wʋsa mɔr vanag wɔk. Di maani di mɛŋ puum di yaam la ni, til banɛ bɛ naar duta ni la maan puum la. Puum la mɔri di bʋnbibis ka ba paae kɔbistan nɛ pisnu (350), yinne wʋsa mɔr daʋ nɛ pʋa zinis. Pʋa zinig la ɛɛnti nɔbigi kilim mui bielif la.

Mui anɛ bielif dinɛ paas Poaceae buudi ni. Mui nɔbigid uun nɛ sɛʋg wʋsa yʋʋm pʋʋgin, kuom on yaa bɛɛ  tisidi di. Di ani yʋʋm yinne bɛn bʋnbʋtta, amaa di na nyaŋi bɛɛ tʋʋg yʋʋm yinne, ba yaa kʋʋsi ba vanad la ka basi ba.

## Gbanvɛɛnsa
Kuug

**kuug** (babiga.: **kuus**) anɛ bʋnkɔnb bil kanɛ mɔr nyingaand. Fʋ yaa gɔsi ba, kuus nyina anɛ gaand-gaandi, ka ba tʋba an gbila-gbila fiinsa, ka zʋʋr la waami paae ba ningbiŋ la waalim bɛn ka mɔr kɔnbilig, ka mɛ tʋne zɔt tɔɔtɔɔ. Kuus buudi banɛ yʋʋri yi bɛdigʋ anɛ yin kuus. Nidib gʋʋn kuus yaan. Zinis sieba ni, mɔɔgin kuus mɛ bɛ. Bama kpɛnɛd yaani dit diib ka mɛ nyaadi sʋad la.

Kuus bɛɛ ba kɔnɔ nɛ dayuus, ningbiŋ bɛdim pʋʋgin. Ba yaa nyɛ bʋnkɔnbig ala buudi, ba pʋti ba yʋda nɛ kuus ba nangbiŋ la yaa an finn, bɛɛ dayuug, ba ningbiŋ la yaa zuoe. Yʋda banɛ ka ba tis kuus nɛ dayuus la pʋ mɔr kɔnɔb-kɔnɔb wala. Kuug mɛŋir yinɛ Mus tuŋ la nina, amaa, yʋʋr la ba pʋ mɔri pʋd banɛ an Mus buudi la maanɛ, ba laan mɔri pʋd buudi sieba wan wʋʋ walig kuug buudi la.

Yin kuus ka ba kuosidi ba ka ba daadi bat yaan la bɛɛ ba kɔnɔ  bɛdim pʋʋgin nɛ kuus banɛ an yin bunama amɛŋa la. Ala ka yin kuus nɛ mɔɔgin kuus mɛ bɛ kɔnɔb-kɔnɔb ningbiŋ bɛdim ni. Kuus buudi kanɛ an sʋm paa anɛ kuus banɛ ka ba mɔri ba vɛɛnsig dɔɔdin ka ba an piela la. Ban bɛɛ ba kɔnɔ siem la kɛ ka ba mɔri ba maan vɛɛnsa, vɛɛnsanam zinisin.

Amusnam, mɔɔgin baas, zansiris, niimis sieba, wiigi nɛ bʋnianda sieba gbanad kuusi ɔnbid. Laanɛ wala, kuus kanl nan kpɛn zu'oenɛ galis. Ban tɔnɔn vʋʋgid zinig wʋsa la, kuus anɛ bani duadi gat bʋnkɔnbid banɛ dʋad tɛngbaŋ zug zina nwa.

Zinis sieba, kuus anɛ bʋnvʋl kanɛ ka di tɔi hali nɛ fʋn na naae ba. Bʋnvʋl bɛɛdnam la an banɛ saamid bʋnbʋtta, bɔzugɔ, ba saamidi ba ka lɛn mɔr banasi tisidi ba. Kuus mɔr banas ka li yiti ba bina ni, anina ka bʋnvʋl bɛɛd sieba mɛ bɛ. North America tɛŋin, ba siak ye kuus bin yʋʋm paasid pɛbisim kanɛ ka ba vʋʋsid ni, kɛt ka banas kanɛ an hantavirus anina la, ka di kɛt ka bana hantavirus pulmonary syndrome (HPS) gbanadi ba.

Kuusi an bʋnkɔnb banɛ tʋm yʋʋŋ ka gbisid nintaŋ la , ka ba nini pʋ nyɛt titua la, ba digini ba tʋba tɛŋin kɛlisid vʋʋd. Ka dɔlisid nyʋʋgʋ paamid diib, ka sʋadi yit bʋnkɔnb banɛ ɔnbidi ba ni.

Mɔɔgin, kuus ɛɛnti tu nɛ vɔnya kpɛnɛ anina. Vɔnd bama waam ka mɔr zaanɔnya ka mɛ mɔr zaanɔnya banɛ ka ba na sʋa yi. Bʋnkɔnbid la ni, ban maani ba vɔnd pʋʋgin siem paan ban an bʋnkɔnb sia buudi.

## Pʋtɛnɛr
Vɛɛnsa dim banɛ bɛ Max Planck Institute of Neurobiology vɛɛnsi nyɛ ka di an ye kuus na nyaŋi tiaki ba nindaa gɔsig. Ba nɔk nɛ naasaasɔɔngi gɔsi baŋ ye Ninsaalib nindaa tiakir buudi mɛ bɛɛ ba ni wan wʋʋ sʋmalisim, sʋsaaŋ, tiinb, ningbiŋ zabir, nɛ dabiem.

## Diib
Winaam maali ba siem la, kuus anɛ bʋnvʋl banɛ ɔnbit bʋnbʋtta, ba ɔnbit wala nɛ bielim banɛ yi bʋnbʋtta ni. Amaa, kuus yʋʋn zamis nɛ yi ban bɛ tɛnpʋʋsin la ka yʋʋn dit diib buudi wʋsa dizɔra. Ba yaa gbanae ba, da diisidi ba nɛ kuus diib banɛ ka ba kuosid daan. Dibama tisid laafi, amaa ba nan kpɛm bɔɔd divaand.

Nidib bɛdigʋ siak ye kuus bɔɔd kpaam diib, amaa di kaa asidaa. Ba yaa di kpaam diib, di paal ye ananiŋ-siem kae.

## Gbanvɛɛnsa
Sefwi Bodi

**Sefwi Bodi** anɛ tɛmpʋʋgʋ bɛ Western North Region dinɛ bɛ Ghana la sʋʋlim. Nimbanɛ bɛ sʋʋlim la ni titaam anɛ Sefwi nam. Yʋʋm tusa ayi nɛ piinɛ ayi nwadisa ayuobʋ (June 2012) la nii, Sefwi Bodi da lieb tempʋtitaari tis district paal kanɛ ka ba da yɔɔg la, Bodi (district). Bodi anɛ 60 km lɛbid Sefwi Wiawso dinɛ an region la tempʋtitaar la Ya-tuona baba. Bodi anɛ tembanɛ kɛ ka Ghana paamid diib la yinne. Dibanɛ ka ba mɔri ken tempʋbɛda nwɛnɛ Kumasi nɛ Accra la paam yitnɛ Sefwi Bodi. Nidib bɛdigʋ mi Sefwi Bodi nɛ Bodi Senior High School dinɛ aan ba sakur yimmir sʋʋlim kan ni la.

## Daa diisim
Sefwi Bodi anɛ dinɛ ka di da diisim yɛla yuug hali ka kɔbiga pʋʋgin, nidib gaŋ pisnii (80%) tʋm kuob nɛ gʋʋl tʋʋma. Zʋkanɛ k aba kuod pamm bɛ Sefwi Bodi anɛ koko ka di kɛ ka di an teŋkanɛ koko pamm bɛ Ghana. A mugusud biis k aba tʋm tʋʋmkanɛ gaadi ba paŋ Ghana sʋʋlim banɛ kuod koko anɛ bʋnkanɛ ka nidib wʋsa nini muoe di yɛla hali.

## malima
Alluolue Festival an malʋŋ kpɛŋ kanɛ k aba maani bɛ Sefwi Bodi ka nimbanɛ bɛ sʋʋlim la ni maani tiend yɛlbanɛ da naam kʋdʋmin. Malʋŋ la mɔr nidib kɔnɔb-kɔnɔb laasid ka ba gbanad temmaalʋg yɛla ka maan nɔɔryinne nɛ zuod nɛ taaba. Malʋŋ la saŋa, ba ɛɛnti kaanb saam ye ba kena di ka nu nɛ ba. Nidib la yɛɛdi ba malima fuud ka Naanam mɛ laasid taaba. Bʋnnwɛɛda ɛɛnti nwɛ k aba wa sʋʋŋa.

## Nintitada banɛ yi ani
Sampson Ahi onɛ an pɔlitis nwɛ'ɛd.

## Gbanvɛɛnsa
Juaboso District

**Juaboso District** anɛ distirik nam awai banɛ bɛ Western North Region, Ghana la yinne. Di da paasnɛ Juaboso-Bodi District dinɛ da dɛŋim bɛ la yʋʋm tusa ayi nɛ anaasi nwasdisa anii (August 2004) la ni, k aba da nwaae di yi Sefwi-Bibiani District Council la ni, ti paae sankanɛ k aka ba da pʋdigi di Ya-dagɔbʋg-nyaaŋ la yis ka di lieb Bodi District yʋʋm tusa ayi nɛ piinɛ ayi nwadisa ayuobʋ la dabpisi nɛ anii daar la ( 28 June 2012); ka yʋʋn tiak zinikanɛ kpɛlim la yʋʋri buon ye Juaboso District. Distirik assembly la bɛ Western North Region Ya-dagɔbʋg tuon baba ka Juaboso aan di tempʋtitaar.

## Juaboso Tempʋʋg
Di na nwɛnɛ 65 kilometers yi ya-datiʋŋ lɛbid tuon baba tɔnd nɛ distirik tempʋtitaar la, Wiawso. Di mɛ lɛn anɛ kilomita nam kɔbistan nɛ pisyuobʋ (360 kilometers) yi ya-datiʋŋ lɛbid tuon baba tɔnd nɛ Takoradi dinɛ bɛ Atlantic Ocean baba ka an kilomita nam kɔbisyi nɛ pisi nɛ anu (225 kilometres)Ya-datiʋŋ lɛbid tuon baba tɔnd nɛ Kumasi, dinɛ aan Ashanti Region tempʋtitaar la.

## Zinig paalʋg
Juaboso District bɛnɛ latitude 6° 6'N nɛ 7°N, nɛ longitude 2°40'W nɛ 3°15'W sʋʋgʋn. Di tɔndnɛ Bia East lɛbid, Bia West nɛ Asunafo North Municipal District nam lɛbid Ya-datiʋŋ baba. Tembanɛ kpie di lɛbid ya-nyaaŋ baba anɛ Asunafo South nɛ Bodi Distirik nam. Suaman Distirik bɛ di dagɔbʋg ka La Cote dIvoire bɛɛ di tuon baba.

## Sʋʋlʋm bibis
Juaboso District mɔr sʋʋlʋm nam anaasi: Ba anɛ Kofikrom-Proso, Asempaneye, Benchema-Nkatieso nɛ Boinzan.

## Nidib kanl
Yʋʋm tusa ayi nɛ piiga nidib nɛ Ya kaanlʋg la paal ye ba kanl da anɛ Tusa pisnu nɛ anii, kɔbisnaasi nɛ pistan nɛ anu (58,435). Nɛ da anɛ dap Tusa pisi nɛ awa, kɔbisyɔpɔi nɛ pisnaasi nɛ ayi (29,742) nɛ pʋab Tusa pisi nɛ anii, kɔbisyuobʋ nɛ piswai nɛ atan (28,693).

## Gbanvɛɛnsa
Nɔbir

**Nɔbir** anɛ  ningbiŋ lʋak kanɛ ziid tɛbisim ka mɔri kɛn, an dinɛ waami zie sappi. Kɛn saŋa, nɔbiri an dinɛ yakid agɔla paad waalim sia bɛn ka sigisid tɛŋin. Dutta nam wʋsa laasid nɛ kɛt ka nɔbir yakid, kɛt ka nɔbir nyaŋidi tiakid yakir waalim ka giligid kpiiligin.

Din paas bʋnkɔnbid wʋsa ni la, ba mɔri di nɛ yakidi kɛn. Nɔbir la naarin ka tɛbisim la pʋdigidi paad (wʋʋ nɔbkpasinkpanar). Bʋnkɔnbid bɛdigʋ mɔr nɔɔba ka li taal ayiyi.

Nɔba bɛ kʋgis nɛ, ye di sʋŋ bʋnlabisig nyaŋi zien tɛŋin, wʋʋ table labisa bɛɛ kugzinida.

## Laba banɛ bɛ
•	Uniped: nɔb yiŋ, wʋʋ clams

•	Biped: nɔba ayi, wan wʋʋ Ninsaal nɛ niis nɛ

•	Triped: nɔba atan, dinɛ ka bʋnkɔnbid banɛ mɔr laafi ka la

•	Quadruped: nɔba anaasi, wan wʋʋ baas bɛɛ wiidi nɛ

Bʋnkɔnbid buudi kɔnɔb-kɔnɔb mɔr nɔba kanl ka yinne:

•	Tetrapods mɔr nɔba anaasi. Squamates of genus Bipes mɔr nɔba ayiŋa maa. Caecilians nɛ ba tʋŋ wʋsa ka nɔbir baa yinne.

•	Panarthropoda: mɔr nɔba ka di paae anaasi. Velvet worms nɛ arthropods sieba mɔr nɔba ka di paae piinɛ yi; bʋnvʋl sieba mɔr nɔba ka di tʋʋg kɔbiga. Nɛsinnɛʋg ("nɔba kɔbiga") sieba nɔba pʋ paae pisii, ka sieba nɔba mɛ tʋʋg kɔbistan (300), nɛ saŋgʋnir ("nɔba tʋsir") mɔr nɔba ka di paae kɔbisyɔpɔi nɛ pisnu (750) ka lɛɛ pʋ paae tʋsirɛ (1,000).

## Dinɛ laas
Nɔbir anɛ ningbiŋ zinig kanɛ ka ti nyɛt nɛ nini, ka di paal ye ti pʋ mɔr laa sieba gɔsid ani ka nyaan nyɛti di. Dinɛ paas nɔbir pʋʋgin bɛnɛ bʋnkɔnbig la buudi an siel. Ninsaal nɛ bʋnkɔnb banɛ dʋad ni, nɔbir mɔr kɔnba, giinla, ziim nɛ gbaʋŋ. Bʋnianada ni, ba nɔba mɛ mɔr laabama mɛn, yaa kaa bʋnianad banɛ mɔr kɔnba yiŋ la, ka di die kɔnba nɛ gbaʋŋ la tʋʋma.

Saŋ sieba, ba kaan nɔbir naar la, bɛɛ nɔbkpasinkpanar, paasid nɔbir pʋʋginɛ; saŋ sieba mɛn, ba pʋ kaani di paasida. Ala nɔɔ, kpiiligin dutir la bɛɛ zinsi banɛ ka nɔbir la tɔɔŋ nɛ ningbiŋ la, saŋ sieba di paas nɔbir la pʋʋgin ka saŋ sieba ka di pʋ paasɛ.

## Nɔba kɔnba
Kɔnba zamisig ni, nɔbir anɛ kpazɛya ni sig la wʋsa. Ninsaal tiima pʋʋgin, ban paali di siem anɛ  anɛ din yi dʋma ni paae nɔb kpasinkpanarin. Ka ba buoni di tɛŋir la ye shank, ka di tuon la mɛ an shin bɛɛ pretibia.

Bʋnkɔnbid banɛ mɔr nɔba ayi ni, tɛŋir la ka ba buon "nɔba" ka zugin bʋnam ayi la mɛ an "nʋʋs" bɛɛ "kʋkpama". Bʋnvʋl banɛ mɔr nɔba anaasi la, tuon nɔba la ba buon ye tuon nɔba, ka nyaaŋ nɔba, ka ba buon yaaŋ nɔba mɛn.

## Kʋnt nɔba
Kʋnt nɔba mɔr paŋ kanɛ ka di kɛni di mɛŋ, paŋ kan anɛ dinɛ giligid ka ziidi di nid la kɛn. Di tʋm nɛ paŋ, titaam anɛ naasaabugum paŋ, paŋ banɛ bɛ kuom ni, ka ba tiaki di ka di an paŋ kanɛ giligid.

## Nɔb tɔmisa
Nɔb tɔmisa anɛ nɔbir kanɛ ka Ninsaal maal ka ba mɔri kpɛnɛsid nɔba banɛ kɔ zinigin.

## Gbanvɛɛnsa
Pianꞌʋk naamʋg

**Pianʋk naamʋg** buudi wʋsa ni, pianapaalisi kpɛnɛd. Buudkanɛ pʋ siak ye li die pianapaala pʋ nɔbʋgʋda. Dinzug kpɛla ni, ti bɔɔd ye ti gɔs ban maan pianad siem Kusaal pʋʋgʋn.

## Pianad naamʋg suoya
Ba ye buudi yaa pʋ maan pianaaala paasidi ba pianakʋda la nii, buudkan kʋ yuugɛ ka kpi. Ala ka Kusaas mɔr suoya bɛdegʋ banɛ ka ba dɔlisidi naamid pianapaala paasidi ba pianad banɛ pʋn dɛŋim bɛ la ni. Suoban sieba la ka ti sɔs teŋir la.

### A nɔk pianakʋda laas taaba
Pianad naamʋg suokaŋa anɛ suokanɛ ka ba ɛɛnti nɔk pianadi ayi banɛ dɛŋim bɛ laas taaba ka di lieb pianapaal yiine.

Daam + bin → danbin

Daa + biig → daabiig

Naab + biig → Naabiig

### Pianakʋda ayisi-bas
Pianad naamʋg suokaŋa anɛ suokanɛ ka ba ɛɛnti nɔk pianakʋda yis bɛɛ buoe zinisia bas ka di lieb pianʋk paal. Pianad naamʋg suokaŋa nii, yisʋg la ɛɛnti dɔlnɛ silabulnam ni. Ba ɛɛnti gbinenɛ silabul sieba bas ka pianʋk la lieb giŋa. Amaa, di pʋ tiakid pinaʋk la an siel nɛ di gbinnɛ. Ti gɔsi ba tituunli;

Winaam→        Win,

Zaŋguom→        guom,

Tintan→             tan

Naadanwan →  nwan

### A buoli tak
Abuoli tak anɛ suobanɛ ka Kusaas dɔlisidi maan pianad la yinne. Di anɛ suokanɛ ka ba ɛɛnti nɔk pianʋk yinne buoli tak. Ba tituunli anɛ banɛ bɛ teŋir la.

Tɔɔtɔ

Naa naa,

Fieb-fieb,

laar-laar

wiem-wiem

kiŋ-kiŋ

### Sielnam kʋkuma
Dina anɛ Kusaal pianad naamʋg suor yinne. Laabanɛ bɛɛ ti teŋin ka ti mɔri ba yʋda, ka banɛ kae la ti mɔr ba sieba kʋkuma buoni ba. Kpɛla nii, ti ɛɛnti gɔsnɛ laʋk la kʋkuma ka nɔki pʋdi di yʋʋr. Tituunli anɛ;

kɛɛkɛ               akɔnɔs               

punpun          tolo tolo

### Pianapɛmisa
Suor yinne kanɛ ka Kusaas dɔlisidi maan pianapaala paasidi ba pianad ni anɛ pɛmisʋg.

Pianapɛmisa anɛ pianabanɛ ka ti nɔki yi buudsia nii paasi ti buudi pianad ni. Buudinam bɛdegʋ anɛ banɛ pɛmisid pianadi paasidi ba pianad ni. Naasaal nɛ buudsieba banɛ bɛ Ghana pɛmisid pianapaala yit buudsieba nii paasid ka ba pianad kal nɔbʋgʋd. Buudkanɛ pʋ siakid pianad pɛmisʋg la, mɛ pʋ nyaŋidi nɔbigida. Kusaal pianapɛmisa sieba anɛ;

Dabisa yʋda

Kɔɔtʋ

Banki

Duata

Kodu

### Itʋŋ sia
Kusaas mɛ ɛɛnti gɔs sieli naam siem ka nɔki pʋd yʋʋr. Tituunli anɛ Pɔŋguda.

## Gbanvɛɛnsa
Atinɛ daar

Atinɛ daar dabisir la anɛ dabisir kanɛ bɛ Alasir daar nɛ Alamisi daar sʋʋgin. Kat waae nɛ international organization for standardization's ISO 8601 lʋgʋr la, li anɛ dabiskanɛ pinin bakɔi la.

## Yʋda
Ba da laasi pʋr bakɔi la dabisa yʋda nɛ Roman saŋa la, ka Greek nɛ Latin pianad ni ka ba buon Atinɛ daar ye ἡμέρᾱ Σελήνης, *diēs Lūnae.*
Buudi pianad bɛdegʋ ni ba sieba pʋdi ba dabisa yʋda ka li yinɛ yʋʋbama ni bɛɛb pɛɛŋi yi pianasieba lɛbigidin. Naasana da dɛŋim pʋdi li yʋʋr nasaalin yi pianabanɛ buon, *monedæi, ka li yine kudimin nasaalin na (1000 sanga) ka ba buon ye mōnandæg* nɛ *mōndæg* .(ka li gbin paal ye nwadig dabisr)hali ka 1200 saŋa nam pu paae. Ka lin nɛ Germanic buudi pianad kɔnɔb-kɔnɔb mɔr nyaar yinne ka li gbin mɛ nwɛn taaba.
World Health Assembly

**World Health Assembly (WHA)** anɛ lʋgir kanɛ gɔsid World Health Organization (WHO) nɛ din paae tɛns kɔbiga nɛ piswai nɛ anaasi (194) sieba la. Dina an dunia wʋsa lʋgir kanɛ maan laafi yela wada ka ninbanɛ paasi li pʋʋgin anɛ tɛŋ banɛ paasi di pʋʋgin la minister banɛ gɔsid laafi yela ba tɛnsin.

Banɛ paas WHA ni la laasid taaba yʋʋm wʋsa pʋʋgin nwadis anu ni (May) bɛ Geneva zinig kanɛ ka ba buon Palace of Nations, ka di bɛ WHO tʋʋma zinig titaar la ni. Ba tʋʋma anɛ ye ba gbanae gbaasa, ka mɛ bas suor ka WHO dim tʋmi ba tʋʋma ka gɔsi ba ligidi kʋʋb pʋʋgin ka mɛ lɛn gaŋi ba kpɛnɛm kanɛ ka ba buon Director-General (yʋʋma anu wʋsa pʋʋgin) ka yʋʋm wʋsa pʋʋgin ka ba ganasidi nidib piiga banɛ ka ba an ba kpɛɛmnam. Ba tʋʋmkpan anɛ ye ba maal wada tis laafi lʋgir la, ka gɔsi ba ligidi diib yela, ka bas suor ka ba nyaan daa laad.

## Gbanvɛɛnsa